Paul Giamatti

**Paul Edward Valentine Giamatti**, naixiu de New Haven (Connecticut, Estaus Unius) o 6 de chunio de 1967, ye un actor, actor de voz y productor cinematografico estausunidense, activo en o cine estausunidense dende finals d'os anyos 1980 y que ha recibiu mientres a suya carrera cinematografica cuantos premios y nominacions. ye fillo d'Angelo Bartlett Giamatti, un profesor universitario de Literatura en a Universidat Yale, d'a cual en ye amás o suyo president, y ye tamién chirmano de l'actor Marcus Giamatti.

D'entre la suya filmografía como actor, se pueden mencionar bellas d'as suyas interpretacions en cintas como *[[Mighty Aphrodite]]* (1995, Woody Allen), *[[Deconstructing Harry]]* (1997, Woody Allen), *[[The Negotiator]]* (1998, F. Gary Gray), *[[Big Momma's House]]* (2000, Raja Gosnell), *[[Planet of the Apes (cinta de 2001)|Planet of the Apes]]* (2001, Tim Burton), *[[Paycheck (cinta)|Paycheck]]* (2003, John Woo), *[[American Splendor (cinta)|American Splendor]]* (2003, Shari Springer Berman y Robert Pulcini), *[[Sideways]]* (2004, Alexander Payne), *[[Cinderella Man]]* (2005, Ron Howard), *[[The Illusionist (cinta de 2006)|The Illusionist]]* (2006, Neil Burger), *[[The Last Station]]* (2009, Michael Hoffman), *[[Barney's Version (cinta)|Barney's Version]]* (2010, Richard J. Lewis), *[[Rock of Ages]]* (2012), *[[12 Years a Slave (cinta)|12 Years a Slave]]* (2013, Steve McQueen), *[[Straight Outta Compton]]* (2015, F. Gary Gray), *[[The Catcher Was a Spy (cinta)|The Catcher Was a Spy]]* (2018, Ben Lewin), *[[A Mouthful of Air (cinta)|A Mouthful of Air]]* (2021, Amy Koppelman) u *[[The Holdovers]]* (2023, Alexander Payne).

## Premios
Entre muitos atros premios, Paul Giamatti recibió dos nominacions a los Premios Oscar: a primera a lo Premio Oscar a o Millor Actor Segundario en 2006 por a suya interpretación en *[[Cinderella Man]]* (Ron Howard), en a 78<sup>ena</sup> edición d'os Premios Oscar; y la segunda en 2024, ista vegada a lo Premio Oscar a lo Millor Actor, por o suyo papel en *[[The Holdovers]]* (Alexander Payne), en a 96<sup>ena</sup> edición de ditor premios.

Tamién en 2024 recibió una atra nominación, en iste caso a lo Premio BAFTA a lo Millor Actor, nuevament por a suya actuación en *[[The Holdovers]]* (Alexander Payne), en a 77<sup>ena</sup> edición d'os Premios BAFTA.

En os Premios Globos d'Oro ha teniu seis nominacions, tres d'as cuals s'han convertiu en premios, quedando las atras tres nomás que como nominacions. Asinas, en l'anyo 2005 recibió una nominación a lo Premio Globo d'Oro a lo Millor Actor de Musical u Comedia por *[[Sideways]]* (Alexander Payne), en a 62<sup>ena</sup> edición d'os Premios Globos d'Oro; en 2006 recibió una nominación a lo Premio Globo d'Oro a lo Millor Actor Segundario por *[[Cinderella Man]]*, en a 63<sup>ena</sup> edición d'os Premios Globos d'Oro; en 2009 ganó lo Premio Globo d'Oro a lo Millor Actor en Miniserie de Televisión u Telefilm por o suyo papel en a miniserie de televisión *[[John Adams (miniserie)|John Adams]]* en a 66<sup>ena</sup> edición; en 2011 recibió un Premio Globo d'Oro a lo Millor Actor de Musical u Comedia por *[[Barney's Version (cinta)|Barney's Version]]* en a 68<sup>ena</sup> edición d'os premios; en 2012 fue nominau a lo Premio Globo d'Oro a lo Millor Actor Segundario en Serie de Televisión, Miniserie u Telefilm por *[[Too Big to Fail (cinta)|Too Big to Fail]]* en a 68<sup>ena</sup> edición d'os Premios Globos d'Oro; y finalment en 2024 recibió lo suyo segundo Premio Globo d'Oro a lo Millor Actor de Musical u Comedia por *[[The Holdovers]]*, en a 81<sup>ena</sup> edición d'os premios.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Paul Giamatti.

## Vinclos externos

*  Paul Giamatti en Internet Movie Database.
*  Paul Giamatti en Internet Broadway Database.